Algemesí guanya la campanya “La Plantà del Vidre”
22 de febrer de 2024

Ecovidrio, l'entitat sense ànim de lucre encarregada de la gestió del reciclatge dels residus d'envasos de vidre a Espanya, l'Ajuntament d'Algemesí i la Generalitat Valenciana han realitzat una plantació d'arbres en l'avinguda Bernat Guinovart després de guanyar la nostra ciutat la campanya ‘La Plantà del Vidre’, una iniciativa que es va desenvolupar durant les Falles 2023 amb l'objectiu de fomentar el reciclatge d'envasos de vidre.

A l'acte han assistit el director general de Qualitat i Educació Ambiental, Jorge Blanco; el gerent de zona de Ecovidrio, Roberto Fuentes; l'alcalde d'Algemesí, José Javier Sanchis, així com representants de la Junta Local Fallera i les comissions falleres. Cada falla ha apadrinat un arbre Celtis australis (lledoner) i també s'ha col·locat una placa identificativa de l'apadrinament de cada exemplar.

Algemesí va ser la població guanyadora en ser la que més punts va aconseguir després de superar el percentatge proposat per Ecovidrio per la recollida de vidre respecte al mateix període de l'any anterior, així com per la difusió que va fer de la iniciativa. En concret, va aconseguir reciclar 30.200 kg de residus d'envasos de vidre durant el transcurs de la campanya. El premi consistia en la plantació d'arbres i, a més, es va alçar amb el ‘Guardó Verd’ de Ecovidrio per superar el repte proposat. Així mateix, totes les Falles d'Algemesí van reciclar en el seu propi contenidor 400 kg o més de residus d'envasos de vidre, per la qual cosa van rebre un miniglú amb la imatge de campanya.